
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 21.08.2026, ora 08.00 – 22.08.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 22.08.2026, ora 08.00

RÂURI: 

Debitele au fost relativ staționare, exceptând Vișeul și Iza, unde au fost în ușoară scădere și cursul superior al Prutului, unde au fost în ușoară creștere datorită propagării.

Debitele se situează, în general, sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Suceava, Bârlad, în bazinul mijlociu și inferior al Mureșului, pe cursul superior al Prutului, pe unii afluenții ai acestuia, pe unii afluenți din bazinele Oltului și Argeșului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare.

Sunt posibile, izolat, ușoare creșteri de debite și niveluri pe unele râuri mici din zonele montane, iar pe cele din zonele de deal și munte din Muntenia probabilitatea va fi mai mare, datorită averselor prognozate.  

Nivelurile pe râuri la stațiile hidrometrice se vor situa sub COTELE DE ATENȚIE.
DUNARE:
Debitul la intrarea în țară (secțiunea Baziaș) în intervalul 21 – 22.08.2026 a fost staționar, având valoarea de 1300 m3/s, sub media multianuală a lunii august (3900m3/s).

În aval de Porțile de Fier debitele au fost relativ staționare.

Debitul la intrarea în țară (secțiunea Baziaș) va fi staționar (1300 m3/s).

În aval de Porțile de Fier debitele vor fi relativ staționare. 

2. Situaţia meteorologică în intervalul 21.08.2026, ora 08.00 – 22.08.2026, ora 08.00

A.N.M. a emis o INFORMARE Meteorologică / ATENŢIONARE Meteorologică, cod galben / AVERTIZARE Meteorologică, cod Portocaliu: 

Mesaj 1

INFORMARE Meteorologică - valabilă în intervalul 21.08.2026, ora 10.00 – 24.08.2026, ora 10.00, vizând val de căldură, temperaturi deosebit de ridicate, caniculă, disconfort termic, nopți tropicale, instabilitate atmosferică, conform căreia: Valul de căldură se va intensifica vineri (21 august) în toate regiunile, dar mai ales în cele vestice și nord-vestice, sâmbătă (22 august) va persista, dar va diminua în intensitate, iar duminică (23 august) se va restrânge spre sudul și sud-estul țării.

Va fi caniculă și disconfort termic, iar indicele temperatură-umezeală (ITU) va atinge sau va depăși pragul critic de 80 de unități, vineri și sâmbătă în cea mai mare parte a țării, iar duminică în sudul teritoriului. Temperaturile maxime vor fi deosebit de ridicate și vor fi cuprinse între 33 și 40 de grade, iar nopțile se vor menține tropicale cu temperaturi minime în general de 19...22 de grade.

Vor fi perioade cu instabilitate atmosferică, sâmbătă (22 august) în zona de munte și pe arii restrânse în centrul, nordul și nord-estul teritoriului, iar duminică (23 august) local la munte și în sudul țării și pe alocuri în rest. Aceasta se va manifesta prin înnorări temporar accentuate, averse torențiale, descărcări electrice, intensificări de scurtă durată ale vântului (viteze la rafală în general de 50...55 km/h) și izolat vijelii și căderi de grindină. Cantitățile de apă, îndeosebi în intervale scurte de timp vor fi de 10...15 l/mp, și izolat vor depăși 25 l/mp.

Mesaj 2

ATENŢIONARE Meteorologică, cod galben - valabilă în intervalul 21.08.2026, ora 10.00 – 22.08.2026, ora 10.00, vizând temperaturi deosebit de ridicate, caniculă, disconfort termic, noapte tropicală, în Banat, Crișana, Maramureș, Transilvania, Oltenia, jumătatea de nord a Moldovei și sud-vestul Munteniei, conform căreia: Vineri (21 august), în jumătatea de sud a Moldovei și în nordul, centrul și estul Munteniei temperaturile maxime vor fi deosebit de ridicate și se vor situa în general între 34 și 37 de grade, va fi caniculă, disconfort termic, iar indicele temperatură-umezeală (ITU) va atinge și va depăși ușor pragul critic de 80 de unități. Izolat noaptea va fi tropicală, cu minime în jurul a 20 de grade.

AVERTIZARE Meteorologică, cod portocaliu - valabilă în intervalul 20.08.2026, ora 10.00 – 21.08.2026, ora 10.00, vizând temperaturi deosebit de ridicate, caniculă, disconfort termic accentuat, noapte tropicală, în Banat, vestul și sudul Olteniei, sudul Crișanei, sud-vestul Transilvaniei, conform căreia: În Banat, Crișana, Maramureș, Transilvania, Oltenia, jumătatea de nord a Moldovei și sud-vestul Munteniei vor fi temperaturi maxime deosebit de ridicate, caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 35 și 38 de grade, iar cu totul izolat în sudul și sud-vestul Olteniei se vor atinge 39...40 de grade. Local noaptea va fi tropicală, cu minime de 18...22 de grade.

Mesaj 3

ATENŢIONARE Meteorologică, cod galben - valabilă în intervalul 22.08.2026, ora 10.00 – 23.08.2026, ora 10.00, vizând temperaturi deosebit de ridicate, caniculă, disconfort termic, noapte tropicală, în cea mai mare parte a țării, conform căreia: Sâmbătă (22 august), în cea mai mare parte a țării temperaturile maxime vor fi deosebit de ridicate și se vor situa în între 33 și 37 de grade. Local va fi caniculă și disconfort termic ridicat, iar indicele temperatură-umezeală (ITU) va atinge sau ușor va depăși ușor pragul critic de 80 de unități în Câmpia Română. În jumătatea sudică a țării noaptea va fi tropicală, cu minime de 19... 22 de grade.

AVERTIZARE Meteorologică, cod portocaliu - valabilă în intervalul 22.08.2026, ora 10.00 – 23.08.2026, ora 10.00, vizând temperaturi deosebit de ridicate, caniculă, disconfort termic accentuat, noapte tropicală, în județele Mehedinți, Dolj, Olt, Teleorman, Botoșani și Iași, conform căreia: În Banat, Crișana, Maramureș, Transilvania, Oltenia, jumătatea de nord a Moldovei și sud-vestul Munteniei vor fi temperaturi maxime deosebit de ridicate, caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 35 și 38 de grade, iar cu totul izolat în sudul și sud-vestul Olteniei se vor atinge 39...40 de grade. Local noaptea va fi tropicală, cu minime de 18...22 de grade.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - toate PREFECTURILE JUDEŢELOR ŢĂRII – INFORMARE Meteorologică – mesaj 1

· - ARGEŞ, BACĂU, BRĂILA, BUZĂU, CĂLARAŞI, DÂMBOVIŢA, GALAŢI, IALOMIŢA, PRAHOVA, VASLUI, VRANCEA, ILFOV şi Municipiul Bucureşti – ATENŢIONARE Meteorologică, cod Galben – mesaj 2

· - ALBA, ARAD, BRAŞOV, BOTOŞANI, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, DOLJ, GIURGIU, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, OLT, SATU-MARE, SĂLAJ, SIBIU, SUCEAVA, TELEORMAN, TIMIŞ şi VÂLCEA – AVERTIZARE Meteorologică, cod Portocaliu – mesaj 2

· - ALBA, ARAD, ARGEŞ, BACĂU, BRAŞOV, BRĂILA, BUZĂU, BIHOR, BISTRIŢA-NĂSĂUD, CARAŞ-SEVERIN, CĂLARAŞI, CLUJ, COVASNA, DÂMBOVIŢA, GALAŢI, GIURGIU, GORJ, HARGHITA, HUNEDOARA, IALOMIŢA, MARAMUREŞ, MUREŞ, NEAMŢ, PRAHOVA, SATU-MARE, SĂLAJ, SIBIU, SUCEAVA, TIMIŞ, VÂLCEA, VASLUI, VRANCEA, ILFOV şi Municipiul Bucureşti – ATENŢIONARE Meteorologică, cod Galben – mesaj 3

· - BOTOŞANI, DOLJ, IAȘI, MEHEDINȚI, OLT şi TELEORMAN – AVERTIZARE Meteorologică, cod Portocaliu – mesaj 3

În ţara, valul de căldură a persistat și local s-a intensificat, pe arii extinse a fost caniculă și disconfort termic accentuat, cu indice temperatură-umezeală (ITU) în general peste pragul critic de 80 de unități. Excepție a făcut jumătatea de est a Dobrogei unde temperaturile s-au situat în jurul normelor perioadei. Temperaturile maxime s-au încadrat între 25 de grade la Sulina și 41 de grade la Moldova Nouă. Cerul a fost variabil în vestul, centrul și nordul țării și senin în restul teritoriului, însă la sfârșitul intervalului în Dobrogea, estul Munteniei și jumătatea sudică a Moldovei s-a format nebulozitate joasă și pe alocuri ceață. Vântul a suflat slab și moderat, cu intensificări la altitudini mari în Munții Apuseni, în vestul Carpaților Meridionali și nordul Carpaților Orientali (rafale de 60...70 km/h, iar la stația meteo Vlădeasa 1800 m spre finalul intervalului s-au atins viteze de până la 94 km/h) și izolat în celelalte zone, îndeosebi în Banat, Crișana, Moldova și Dobrogea, cu viteze în general de până la 40...45 km/h. Noaptea a fost tropicală în jumătatea vestică a teritoriului și pe alocuri în rest, iar la ora 6 valorile termice erau cuprinse între 11 grade la Miercurea Ciuc și 28 de grade la Cransebeș
Observație: au fost emise 3 atenționări cod galben pentru fenomene meteorologice periculoase imediate.
La Bucureşti, valul de căldură s-a intensificat, a fost caniculă și disconfort termic accentuat, cu indice temperatură-umezeală (ITU) peste pragul critic de 80 de unități. Cerul a fost senin și vântul a suflat în general slab. Temperatura maximă a fost de 37 de grade la Afumați și Băneasa și 38 de grade la Filaret, iar la ora 6 se înregistrau 18 grade la Afumați și Băneasa și 19 grade la Filaret
3. Prognoza meteorologică în intervalul 22.08.2026, ora 08.00 – 23.08.2026, ora 08.00

În ţara, valul de căldură va persista, dar va diminua în intensitate. Va fi caniculă și disconfort termic, iar indicele temperatură-umezeală (ITU) va atinge sau va depăși pragul critic de 80 de unități în cea mai mare parte a țării. Temperaturile maxime vor fi cuprinse între 27 de grade pe litoral și 38 de grade în vestul și sudul Olteniei și în sud vestul Munteniei, iar cele minime se vor încadra între 11...12 grade în depresiunile din estul Transilvaniei și 19...22 grade în regiunile sudice, unde noaptea va fi tropicală. Cerul va fi mai mult senin, exceptând în primele ore ale intervalului sud-estul țării unde pe arii restrânse va fi nebulozitate joasă sau ceață. Începând cu orele după-amiezii instabilitatea atmosferică se va manifesta prin înnorări temporar accentuate, averse torențiale, descărcări electrice, local în Transilvania și în jumătatea de nord a Moldovei, precum și în zonele montane și izolat în restul regiunilor. Cantitățile de apă, îndeosebi în intervale scurte de timp, pe arii restrânse vor fi de până la 10 l/mp și izolat vor depăși 15...25 l/mp, iar totodată vor fi și căderi de grindină. Vântul va sufla slab și moderat, cu intensificări temporare ziua în vest și nord-vest, dar de scurtă durată și în timpul ploilor când vor fi și vijelii, iar noaptea mai ales în est și sud-est (viteze la rafală în general de 45...55 km/h).
La Bucureşti, vremea va fi în continuare caniculară, cu disconfort termic ridicat, iar indicele temperatură-umezeală (ITU) va atinge pragul critic de 80 de unități. Cerul va fi variabil, cu înnorări spre sfârșitul intervalulul, când va crește probabilitatea pentru averse slabe (cantități de apă de 1...2 l/mp). Vântul va sufla slab și moderat. Temperatura maximă va fi de 35...36 de grade, iar cea minimă de 19...21 de grade, caracterizând o noapte tropicală.
II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Administrația Bazinală de Apă Jiu revine cu informații referitoare la poluarea accidentală a râului Jiu, în zona Lacului de Acumulare CHE Turceni, județul Gorj, în data de 19.08.2026, în jurul orei 08:00, precizând că în urma analizării rezultatelor obținute la probele de apă se constată o ușoară scădere a concentrației de oxigen dizolvat (O2diz) în  sectiunile: Râul Jiu  -  acumulare CHE Turceni si Râul Jiu - priza intrare S.E. Turceni, ceilalți parametri fizico-chimici încadrându-se în valorile multianuale.

Rezultatele obținute la evacuările S.E. Rovinari și S.E. Turceni  se încadrează în  limitele maxime admise stabilite.
2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni), în data de 20.08.2026, la staţiile cu indicativele B-17,TL-3. 

A.N.M.A.P.-D.J.M. Dâmbovița informează telefonic cu privire la reaprinderea în data de 21.08.2026, în jurul orei 11.45, a unui focar de incendiu, cu degajări mari de fum, în care ard deșeuri menajere depozitate necontrolat pe raza localității Ghergani, oraș Răcari, județul Dâmbovița. Echipajele I.S.U. Dâmbovița au intervenit pentru stingere. 

Incendiul a fost lichidat în jurul orei 14.00.

3.2. În domeniul solului şi vegetaţiei

Garda Forestieră Timișoara informează despre producerea unui incendiu în data de 09.08.2026, la ora 10.30, pe raza Ocolului Băile Herculane, în zona localitatății Băile Herculane, jud. Caraș-Severin. Acesta a afectat o suprafață de 37 ha de litieră, proprietate publică a statului. Se intervine pentru stingerea incendiului.

Garda Forestieră Timișoara informează despre producerea unui incendiu în data de 20.08.2026, la ora 16.45, pe raza Ocolului Oțelu Roșu, în zona localitatății Maru, jud. Caraș-Severin. Acesta a afectat o suprafață de 10 ha de litieră, proprietate publică a statului. Se intervine pentru stingerea incendiului.

Garda Forestieră Timișoara informează despre producerea unui incendiu în data de 20.08.2026, la ora 08.20, pe raza Ocolului Bocșa, în zona localitatății Dognecea, jud. Caraș-Severin. Acesta a afectat o suprafață de 44,65 ha de litieră, proprietate publică a statului. Se intervine pentru stingerea incendiului.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

